สบช่องซื้อ CPF โบรกฯย้ำพื้นฐานแกร่ง เคาะเป้า 41 บ. อัพไซด์เกิน 30%
สบช่องซื้อ CPF โบรกฯย้ำพื้นฐานแกร่ง เคาะเป้า 41 บ. อัพไซด์เกิน 30%
สบช่องซื้อ CPF โบรกฯย้ำพื้นฐานแกร่ง เคาะเป้า 41 บ. อัพไซด์เกิน 30%
10 มิ.ย. 2563

“ข่าวหุ้นธุรกิจออนไลน์” ได้ทำการรวบรวมบทวิเคราะห์หุ้นบริษัท เจริญโภคภัณฑ์อาหาร จำกัด (มหาชน) หรือ CPF หลังราคาหุ้นปรับตัวลงต่อเนื่อง 3 วันติด นับตั้งแต่ราคาหุ้นอยู่ที่ระดับ 33 บาท เมื่อวันที่ 8 มิ.ย.2563 จนกระทั่งวานนี้ (10 มิ.ย.) ปิดตลาดที่ 30.50 บาท ลบ 1.50 บาท หรือ 4.69% ด้วยมูลค่าซื้อขาย 3.94 พันล้านบาท ดังนั้นจึงยังมีอัพไซด์จากราคาเป้าหมาย 41 บาท อยู่ 34.43%
โดยนักวิเคราะห์ บล.ทรีนีตี้ ระบุในบทวิเคราะห์ แนะนำ “ซื้อ” หุ้น CPF ราคาเป้าหมาย 41 บาท/หุ้น ด้วยแนวโน้มผลการดำเนินงานที่ดีขึ้นต่อเนื่อง และผลกระทบจาก COVID-19 ที่จำกัด จึงมองเป็นหุ้นเด่นในช่วงที่ผลประกอบการของบริษัทส่วนใหญ่อ่อนตัวลง โดยแนวโน้มผลประกอบการในช่วงที่เหลือของปีคาดว่ายังสดใส โดยเฉพาะในไตรมาส 2/63 เห็นแนวโน้มราคาสัตว์บกในประเทศที่เริ่มฟื้นตัวภายหลังช่วงการระบาดของ Covid-19 โดยเฉพาะราคาหมูหน้าฟาร์มที่ขึ้นมาอยู่ทีราว 70-72 บาท/กก. (เพิ่มขึ้นจากไตรมาสก่อนเฉลี่ย 61 บาท/กก.)
ส่วนราคาหมูต่างประเทศโดยรวมปรับตัวเพิ่มขึ้นเช่นกัน โดยเฉพาะในเวียดนามที่ราคาหมูทำจุดสูงสุดเกิน 100,000 ดอง/กก. ในบางพื้นที่ คาดทั้งไตรมาสเฉลี่ยอาจเกิน 80,000 ดอง/กก. (ไตรมาสก่อนเฉลี่ย 76,625 ดอง/กก.) ซึ่งมองเป็นปัจจัยบวกที่มีน้ำหนักมากกว่า
ขณะที่มองการออกหุ้นกู้แปลงสภาพไม่ใช่ปัจจัยที่น่ากังวล เนื่องจากแม้จะมีการแปลงสภาพจริงผลกระทบจาก EPS Dilution ต่ำมาก (อีกทั้งปัจจุบันบริษัทยังมีโครงการซื้อหุ้นคืน 400 ล้านหุ้น ซึ่งมากกว่าจำนวนหุ้นแปลงสภาพเสียอีก) นอกจากนี้ยังทำให้ต้นทุนทางการเงินโดยเฉลี่ยของบริษัทลดลง
ด้าน นักวิเคราะห์ บล.เคจีไอ (ประเทศไทย) ระบุในบทวิเคราะห์ แนะนำ “ซื้อ” หุ้น CPF และเลือกเป็นหุ้นเด่นของบล.เคจีไอ (ประเทศไทย) ในกลุ่มอาหาร พร้อมปรับราคาเป้าหมายเพิ่มเป็น 38 บาท/หุ้น จากเดิมที่ 35 บาท อีกทั้งยังปรับเพิ่มประมาณการกำไรจากธุรกิจหลักปี 2563 ขึ้นอีก 6.3% และปี 2564 ขึ้นอีก 5.4% เพื่อสะท้อนถึงราคาหมูที่สูงขึ้นในเวียดนาม และส่วนแบ่งกำไรบริษัทร่วมที่เพิ่มขึ้น
ทั้งนี้เชื่อว่าในปี 2563 CPF จะได้อานิสงส์จากราคาหมูที่ยังคงสูงต่อเนื่องในเวียดนามเนื่องจากอุปทานขาดแคลนเพราะการระบาดของโรค ASF นอกจากนี้ เรายังคาดว่าราคาสินค้าในประเทศจะฟื้นตัวขึ้นในครึ่งปีหลังปี 2563 จากการผ่อนคลายมาตรการ Lockdown
ส่วนนักวิเคราะห์ บล.ยูโอบี เคย์เฮียน ระบุในบทวิเคราะห์ แนะนำ “เก็งกำไร” หุ้น CPF ราคาเป้าหมาย 33 บาท/หุ้น โดยแนวโน้มผลการดำเนินงานปี 2563 คาดทำ New High จากราคาเนื้อสัตว์ในประเทศที่อยู่ในระดับสูง